Rettens dom (Sjette Afdeling) af 13. september 2013 – Anbouba mod Rådet

(Sag T-563/11)

»Fælles udenrigs- og sikkerhedspolitik — restriktive foranstaltninger over for Syrien — indefrysning af midler og økonomiske ressourcer — bevisbyrde — åbenbart urigtigt skøn — ret til forsvar — begrundelsespligt — udeblivelsessag — interventionsbegæring — ufornødent at træffe afgørelse«

1. Retslig procedure — afgørelse eller forordning, der under en sag erstatter den anfægtede retsakt — ny omstændighed — udvidelse af de oprindelige påstande og anbringender (Rettens procesreglement, art. 48, stk. 2) (jf. præmis 26 og 27)

2. Fælles udenrigs- og sikkerhedspolitik — specifikke restriktive foranstaltninger mod visse personer og enheder på baggrund af situationen i Syrien — afgørelse om indefrysning af midler — bevisbyrdeordningen — anvendelse af formodninger — lovlig — afkræftelige karakter — tilsidesættelse af retten til forsvar — foreligger ikke [art. 6, stk. 1, TEU; Den Europæiske Unions charter om grundlæggende rettigheder, art. 41, stk. 2, litra a); Rådets afgørelse 2011/273/FUSP, som ændret ved afgørelse 2011/522/FUSP, art. 5; Rådets forordning nr. 442/2011, som ændret ved forordning nr. 878/2011, art. 14, stk. 2 og 4] (jf. præmis 35-37 og 40-42)

3. Retslig procedure — fremlæggelse af beviser — frist — forsinket fremlæggelse af beviser — betingelser herfor [Rettens procesreglement, art. 44, stk. 1, litra c), og art. 48, stk. 1] (jf. præmis 51 og 52)

4. Retslig procedure — stævning — formkrav — kort fremstilling af søgsmålsgrundene — ingen fremstilling af retlige søgsmålsgrunde i stævningen — henvisning til samtlige bilag til stævningen — afvisning [statutten for Domstolen, art. 21; Rettens procesreglement, art. 44, stk. 1, litra c)] (jf. præmis 57)

5. EU-ret — principper — ret til forsvar — ret til en effektiv domstolsbeskyttelse — restriktive foranstaltninger over for Syrien — indefrysning af midler, der tilhører visse personer og enheder, på baggrund af situationen i Syrien — pligt til at oplyse om de omstændigheder, som lægges den pågældende til last — rækkevidde [art. 6, stk. 1, TEU; Den Europæiske Unions charter om grundlæggende rettigheder, art. 41, stk. 2, litra a), og art. 47; Rådets afgørelse 2011/273/FUSP, som ændret ved afgørelse 2011/522/FUSP, art. 5; Rådets forordning nr. 442/2011, som ændret ved forordning nr. 878/2011, art. 14, stk. 2] (jf. præmis 64-66 og 68)

6. Institutionernes retsakter — begrundelse — forpligtelse — rækkevidde — restriktive foranstaltninger over for Syrien — indefrysning af midler, der tilhører personer, enheder eller organer, på baggrund af situationen i Syrien — afgørelse vedtaget i en sammenhæng, som er velkendt for den pågældende, og som giver ham mulighed for at forstå rækkevidden af den foranstaltning, der træffes i forhold til ham — kortfattet begrundelse tilladt (art. 296 TEUF; Rådets afgørelse 2011/273/FUSP, som ændret ved afgørelse 2011/522/FUSP; Rådets forordning nr. 442/2011, som ændret ved forordning nr. 878/2011) (jf. præmis 74-76)

Angående

Dels en påstand om annullation af Rådets afgørelse 2011/522/FUSP af 2. september 2011 om ændring af afgørelse 2011/273/FUSP om restriktive foranstaltninger over for Syrien (EUT L 228, s. 16), Rådets afgørelse 2011/628/FUSP af 23. september 2011 om ændring af afgørelse 2011/273/FUSP (EUT L 247, s. 17), Rådets afgørelse 2011/782/FUSP af 1. december 2011 om restriktive foranstaltninger over for Syrien og om ophævelse af afgørelse 2011/273 (EUT L 319, s. 56), Rådets forordning (EU) nr. 878/2011 af 2. september 2011 om ændring af forordning (EU) nr. 442/2011 om restriktive foranstaltninger på baggrund af situationen i Syrien (EUT L 228, s. 1) og Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning nr. 442/2011 (EUT L 16, s. 1), for så vidt som sagsøgerens navn er opført på listen over personer og enheder, som er omfattet af de restriktive foranstaltninger på baggrund af situationen i Syrien, dels en påstand om betaling af erstatning og renter for den lidte skade.

Konklusion

1) Det er ufornødent at træffe afgørelse om Europa-Kommissionens begæring om intervention.

2) Rådet for Den Europæiske Union frifindes.